Gorka Urbizu

Gorka Urbizu Ruiz (Lekunberri, Nafarroa, 1977ko maiatzaren 31) musikari eta abeslaria da, batez ere Berri Txarrak musika taldeko kide izateagatik ezaguna.

Bizitza 
Gorkak txikitatik pianoa eta eskusoinua jotzen zuen Lekunberrin. 14 urte zituela Nahi ta nahiez taldearekin hasi zen musika munduan teklatu-jole gisa. Aitor Goikoetxearekin batera, Berri Txarrak taldearen sortzaileetako bat izan zen 1994. urtean. Bertan abeslari eta gitarra-jotzaile moduan aritu zen 2019an taldearen ibilbidea bukatu zen arte.

Horrez gain, beste musika proiektu batzuetan parte hartu du. Esaterako, 1999. urtean Idi Bihotz taldearen Arimaerratu diskoan hartu zuen parte, izena eman zion kantan pianoa sartuaz. 2005ean, Peiremans+ taldean jo zuen. Bi urte geroago, 2007 eta 2008 bitartean Bihotz Bakartien Kluba talde literarioak bultzatu zuen Katamalo musika taldeko kidea izan zen.

2009ko irailean, Fernando Andreu Auzitegi Nazionaleko epaileak, Gaztesarea webguneari babesa adierazteagatik, "erakunde armatuarekin" kolaboratzea egotzi zion beste sei lagunekin batera.

Diskografia

Berri Txarrak (1994 - 2019) 
 Maketa (1994) (ez komertzializatua).
 Berri Txarrak (1997, Gor diskak).
 Ikasten (1999, Gor diskak).
 Eskuak/Ukabilak (2001, Gor diskak).
 Libre © (2003, Gor diskak).
 Jaio.Musika.Hil (2005, Gor diskak).
 Zertarako Amestu (2007, DVDa, Gor diskak).
 Payola (2009, Roadrunner Records)
 Haria (2011, Kaiowas Records)
 Denbora da Poligrafo Bakarra (2014, Only in Dreams)
 "Infrasoinuak" (2017, Only in Dreams)

Peiremans + (2005) ; (2016) 
 Peiremans+ (2005)
 Bigarren Saria (2016)

Katamalo (2007 - 2008) 
 Katamalo Bihotz Bakartien Kluba (2007)
 ERANTZI Katamalo zuzenean

Erreferentziak 

Berri Txarrak
Katamalo
Euskal abeslariak
Nafarroa Garaiko abeslariak
Lekunberriarrak
1990eko hamarkadako abeslariak
2000ko hamarkadako abeslariak
Euskal Herriko rock abeslariak